
Skigruppa har bestått av, Odd Rune Molland, Geir Johan Einang og Olav Einang.
Det blei arrangert 2 klubbrenn i lysløypa, den 31/1 og 17/2. Det var totalt 13 stykker som deltok på det første rennet, hvorav 6 tok skimerket. Andre rennet hadde totalt 8 deltakere, hvorav 2 tok skimerket, det dårlige været må nok ta litt av skylda denne gangen.
Sondalsrennet gikk av stabelen 10/3, med start nedenfor Nils Sundal, 13 stykker deltok på dette arrangementet. Det var fine snøforhold og en trivelig familiedag med grilling, samt en liten utradisjonell hoppkonkurranse i den flotte hoppbakken som var laget til.
Ski kan være vanskelig å planlegge i god tid, det varierende været vi har, skaper utfordringer til tider, men vi håper likevel at de fleste får med seg det som er av endringer. Både oppslag ved undergangen, oppslagstavlen ved “TV-huset” og buss-stoppet på Midtkil, samt på Facebook. Disse blir prioritert når det er korte frister.
Takk til alle som har deltatt og stilt opp for å få disse arrangementene i havn.

På vegne av skigruppa

Odd Rune Molland

